ฮั่งเส็งปิดบวก 144.06 จุด นลท.จับตาประชุมเฟด
ฮั่งเส็งปิดบวก 144.06 จุด นลท.จับตาประชุมเฟด
13 มิ.ย. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวเพิ่มขึ้น โดยดัชนีฮั่งเส็งเพิ่มขึ้น 144.06 จุด หรือ 0.56% ปิดวันนี้ที่ 25,852.10 จุด เนื่องจากนักลงทุนเข้าช้อนซื้อเก็งกำไรหลังจากดัชนีฮั่งเส็งร่วงลงกว่า 300 จุดเมื่อวานนี้
อย่างไรก็ดี นักลงทุนระมัดระวังการซื้อขายก่อนที่การประชุมของธนาคารกลางสหรัฐ (เฟด) จะมีขึ้นในวันที่ 13-14 มิ.ย. ขณะที่มีกระแสคาดการณ์เป็นวงกว้างว่าเฟดจะปรับขึ้นอัตราดอกเบี้ย
CME Group ระบุว่า จากการใช้เครื่องมือ FedWatch วิเคราะห์ภาวะการซื้อขายสัญญาล่วงหน้าอัตราดอกเบี้ยสหรัฐ พบว่า นักลงทุนคาดการณ์ว่ามีโอกาสสูงถึง 95.8% ที่เฟดจะปรับขึ้นอัตราดอกเบี้ย 0.25% ในการประชุมครั้งนี้